Video: Party brand SAKP-vlag vir Derby-LewisDie video volg onderaan die berig. Front Nasionaal het Vrydag ŉ vlag van die SAKP voor die departement van korrektiewe dienste in Pretoria aan die brand gesteek tydens sy betoging om Clive Derby-Lewis se vrylating op mediese parool te eis. Derby-Lewis is met kanker gediagnoseer en het na verwagting net ŉ jaar oor om te lewe. Die party, Derby-Lewis se regspan en ander ondersteuners het op 12 April ŉ memorandum aan die departement oorhandig, maar niks het daarvan gekom nie. Sy regspan het weer ŉ aansoek vir mediese parool by die departement ingedien. Die departement sê hy is bewus van die aansoek en dat die nodige prosedures gevolg word. Derby-Lewis dien tronkstraf uit vir die moord op die destydse SAKP-leier, Chris Hani. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.